అర్జున్ రెడ్డి.. గ్రాస్ ఎంత, షేర్ ఎంత..?
అర్జున్ రెడ్డి వసూళ్ల జోరు కొనసాగుతోంది..
TNN | Updated:
Sep 9, 2017, 02:34PM IST
గత వారాంతానికే భారీ వసూళ్ల మార్కుకు రీచ్ అయిన &lsquo;అర్జున్ రెడ్డి&rsquo;కి ఈ వారంలో వచ్చిన సినిమాలు కూడా పెద్దగా పోటీని ఇవ్వకపోవడంతో.. వసూళ్ల జోరు కొనసాగుతోంది. ముందు వారంలో విడుదల అయిన &lsquo;పైసావసూల్&rsquo; మిశ్రమ స్పందనను పొందింది. దర్శకుడు పూరీ ఫామ్ లో లేకపోవడం ఆ సినిమాకు పెద్ద మైనస్ గా మారింది. ఇక ఈ వారంలో విడుదల అయిన &lsquo;మేడమీది అబ్బాయి&rsquo;, &lsquo;యుద్ధం శరణం&rsquo; సినిమాలు కూడా మిక్స్డ్ రివ్యూలనే పొందాయి. ఇవి మరీ సూపర్.. అనిపించుకోకపోవడంతో, ఇది వరకే సూపర్ అనిపించుకున్న &lsquo;అర్జున్ రెడ్డి&rsquo; హవా కొనసాగుతోంది.
ఈ నేపథ్యంలో అర్జున్ రెడ్డి సినిమా వసూళ్ల నంబర్లు ఆసక్తిదాయకంగా ఉన్నాయి. ఈ సినిమా గ్రాస్ వసూళ్లు రమారమీ ముప్పై ఐదు కోట్ల రూపాయలను మించాయని సమాచారం. ఇది బయ్యర్ల పంట పండించింది. ఈ సినిమా థియేటరికల్ రైట్స్ ఐదారు కోట్ల రూపాయల స్థాయికి అమ్ముడైతే.. గ్రాస్ కలెక్షన్లు నలభై కోట్ల రూపాయలకు రీచ్ అవుతున్నాయని ట్రేడ్ ఎనలిస్టులు చెబుతున్నారు. ఈ వారాంతం పూర్తి అయ్యే సరికి.. అర్జున్ రెడ్డి ఆ స్థాయికి చేరవచ్చనే అంచనాలు వ్యక్తం అవుతున్నాయి.